RIA korraldab küberturvalisuse kuu puhul talgupäeva | Riigi Infosüsteemi Amet
Avaleht Uudised RIA korraldab küberturvalisuse kuu puhul talgupä...
Talguliste infopäev 28. septembril. RIA korraldustiim kutsus kokku partnerid, kellega koos 15. oktoobril külastatakse kübertalgute käigus erinevaid asutusi.
15. oktoobril korraldab Riigi Infosüsteemi Amet (RIA) kübertalgud, et rõhutada turvalise käitumise olulisust virtuaalmaailmas. Talgute korras plaanivad nii RIA töötajad kui ka partnerid teadlikkuse tõstmiseks külastada riigi-, meditsiini- ja haridusasutusi.
„Erinevad petukirjad ja lunavarateated, mille abil kurjategijad üritavad inimestelt raha või neile huvipakkuvat infot välja petta või siis IT-seadmeid pahavaraga nakatada, on teemad, mille lahendamise ja nõustamisega osa meie küberturvalisuse teenistuse töötajatest igapäevaselt tegelevad. Sageli ei oska inimesed näha IT-seadmete kasutamisega kaasnevaid ohte, sest need ei ole nähtavad ega käega katsutavad. Samuti ei osata intsidendi puhul õigesti tegutseda. Teadliku käitumisega saab aga palju kurja ennetada, mistõttu soovime võimalikult paljude inimesteni läbi talgupäeva jõuda,“ selgitas RIA küberturvalisuse teenistuse juht Uku Särekanno.
RIA korraldab talgupäeva esimest korda ning soovist minna koolitama on teada andnud kümmekond IT- ja kübervaldkonnas tegutsevat ettevõtet ja inimest.
Oktoobris tähistatakse terves Euroopas küberturvalisuse kuud ning talgud on RIA panus selle kuu üritustesse.
Olukord küberruumis - august 2019
16.09.2019 – Augustis registreerisime 280 intsidenti, mis oli samal tasemel võrreldes mullusega.